Pentru mai multe imagini cu neo-monarhiștii vedeți și asta. Partea cu Ciorbea din titlu e o ironie, dar sînt convins că el și-ar dori și nu sînt deloc convins că nu se va întîmpla.

Într-o țară în care Casa Regală premiază mardeiași și mafioți în locul deținutilor comunismului și al celor care au murit pentru cetațeanul Mihai, pentru că le era rege, într-o astfel de țară doar naivii și securiștii pot fi monarhiști, iar monarhiștii sînt noii mineri, în cel mai bun caz muncitoarele de la APACA, cele care aplaudau intrarea minerilor în București!

Victor Ciorbea, candidat pe listele Partidului Democrat al Muncii în 20 mai 1990 (din noiembrie ’90 devenit Partidul Socialist al Muncii), este unul dintre principalii gropari ai PNȚ. Isteric, anticapitalist, autoritar și impietrit în mentalități comuniste, ca prim ministru, s-a dovedit constant și perseverent în ultimul an, concurîndu-l cu succes pe bezmeticul Ioan Ghișe în haznalele lui danvoiculescu. Azi, Victor Ciorbea se aliniază ultimelor mode impuse eșaloanelor inferioare și nu atît de inferioare ale PCR (din care face parte) – a îmbrățișat monarhia alături danvoiculescu și iliescu, chiar dacă, în’90, iliescu îl alerga pe Regele Mihai cu miliția pe autostrada București-Pitești, pentru a-l da afară din țară.

Lilick, mulțumesc pentru imagine (cine e Lilick?)



„Primarul Capitalei, Sorin Oprescu, a fost decorat, duminica, la Palatul Peles din Sinaia, de catre Principesa Margareta cu „Ordinul Coroana Romaniei in grad de Ofiter”… Sorin Oprescu a primit aceasta distinctie pentru “activitatea sa publica, prin care promoveaza profesionalismul si bunele practici atat in domeniul medical, cat si in dezvoltarea urbana a Capitalei.” (hotewns.ro)



Update (Bogdan Calehari)

Maiestatea Sa, Regele Mihai, îl decora cu ordinul “Mihai Viteazul“ pe mareşalul sovietic Malinovski, aşa că nu înţeleg de ce sunt unii atât de şocaţi atunci când principesa Margareta – fiica sa – îl decorează pe “cel mai bun doctor dintre primari, şi cel mai bun primar dintre doctori”, carismaticul şi atât, Oprescu.

Bine, Oprescu n-a avut nici un mareşal în familie, dar şi tatăl – tovarăşul general de securitate Oprescu – tot ofiţer a fost. Nu n-am spus general al “siguranţei statului” – aia era pe vremea regalităţii – am spus general al “securitătii statului”, aia de pe vremea comuniştilor, cei care au aruncat regalitatea la lada de gunoi. Văzându-l, acum pe primarul Oprescu primind “Coroana României” din mâna Alteţei Sale şi rostind emoţionat “Servesc Patria”, gândul mă duce, nu ştiu de ce, la tovarăşul general, ce probabil rostea, la fel de emoţionat atunci când era decorat: “Slujesc Partidul şi pe Secretarul său General”.

“Monarhiştii” ăştia i-au slujit pe toţi! E bine că Alteţa Sa face acum ce n-a putut face Majestatea Sa (pus mereu pe goană) prin anii ’90: îi recompensează pe vechii şi adevăraţii monarhişti. Un gest reparatoriu demn de toată lauda!

Update2

Alături de Oprescu, a fost decorată și Lucia Hossu Longin:



Evident, pentru merite deosebite:



„Cred că în clipa în care va dispărea totalitarismul de tip Băsescu, cred că se va putea face justiție în România. Completele de judecată nu vor mai lucra sub comandă directă politică. Eu personal, pentru că nu am altă putere, voi putea realiza un memorial al victimelor justiției din aceste timpuri, și chiar un episod dedicat acestui lot, Trofeul Calității, cei cinci, accentuez mereu, cei cinci, în fruntea lor Adrian Năstase…„ (Lucia Hossu Longin)

„Merite deosebite” are și Pușcărilă:

Dorelian Bellu le-a enumerat pe Facebook:

„În 2003, Regele Mihai i-a înmânat lui Adrian Năstase trofeul (!?) Omul anului, din partea revistei VIP (nu România Literară, nu Dilema). Asta într-o perioadă în care:

– România era la cel mai rău nivel în ceea ce priveşte corupţia percepută, conform Transparency International,

– ţara era parcelată de baroni locali,

– presa era mută: criticii guvernului Năstase erau luaţi de pe stradă, ameninţaţi că ziarele lor nu mai primesc publicitate de la stat, investigaţiile jurnalistice care vizau puterea erau blocate, iar la tv nu exista niciun talk-show cu zmei care să înjure guvernarea.

Toate în timp ce guvernul Năstase şi casa regală negociau restituirea unor proprietăţi importante.”

vedeti si: